cyanic-selkie/wikianc huggingface dataset:
Jimmy Herman
Jimmy Herman, nado o 25 de outubro de 1940 na Reserva Cold Lake (Alberta) e finado o 13 de setembro de 2013 en Edmonton, foi un actor nativo americano dene. Ten aparecido en numerosos filmes, sendo máis coñecido por Dances with Wolves.
A Conga, Posmarcos, A Pobra do Caramiñal
A Conga é un lugar da parroquia de Posmarcos no concello coruñés da Pobra do Caramiñal, na comarca da Barbanza. Segundo o padrón municipal (INE 2012) ten 38 habitantes (18 homes e 20 mulleres).
O Pombal, Guillarei, Tui
O Pombal é un lugar da parroquia de Guillarei, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 48 habitantes (25 homes e 23 mulleres), un aumento de 18 habitantes respecto ao ano 1999.
Arjen Robben
Robben deuse a coñecer co FC Groningen, para que foi o xogador do ano na tempada 2000-01 da Eredivisie. Dous anos despois polo PSV Eindhoven, onde recibiu o título ao Mellor Xogador Novo do ano dos Países Baixos, o coñecido como Premio Johan Cruijff, gañando ademais o título da Eredivisie. Durante a seguinte tempada varios poderosos clubs ingleses tentaron a súa contratación e, despois de prolongadas negociacións, acabou fichando polo Chelsea FC na pretempada de 2004.
PSV Eindhoven
A súa final de tempada foi decepcionante, perdeuse a gran maioría dos encontros ao lesionarse recorrentemente. Terminou a súa última campaña co PSV con 5 goles en 23 aparicións.> O equipo quedou en segunda posición na liga tras o AFC Ajax e na Copa foron eliminados en cuartos de final ante o NAC Breda. Na Liga de Campións quedou en terceiro lugar na fase de grupos tras o AS Monaco e o Deportivo da Coruña, o que permitiu ao seu equipo disputar a Copa da UEFA, onde tras pasar dúas roldas perdeu ante o Newcastle United nos cuartos de final.
Chelsea
En agosto de 2007 o Real Madrid realizou unha oferta conxunta de 40 millóns de euros ao Chelsea pola fichase de Robben e de Michael Ballack. Bernd Schuster, novo adestrador do equipo de Madrid, declarou abertamente o seu interese por Ballack mentres Ramón Calderón, daquelas presidente do club castelán, prometeu ao neerlandés na súa campaña presidencial. Robben, que non levaba unha boa relación con José Mourinho, declarouse feliz polo interese do club.
Real Madrid
miniatura|Robben no Real Madrid. O 22 de agosto de 2007 o Real Madrid chegou a un acordo co Chelsea para fichar ao internacional neerlandés. A operación, taxada en 24 millóns de libras (36 millóns de euros) e cinco anos de contrato, significou a Ramón Calderón, presidente do club castelán, cumprir cunha das súas promesas de campaña. Foi presentado o 24 de agosto, xunto ao defensa arxentino Gabriel Heinze, ante 5,000 afeccionados no Estadio Santiago Bernabéu. Debutou o 18 de setembro, relevando a Raúl no minuto 84, ante o Werder Bremen nun partido da fase de grupos da Liga de Campións. Recuperado dunha lesión, estreouse na liga española o 23 de setembro, ante o Real Valladolid, nun partido que terminou 1 a 1. Até o 2 de xaneiro de 2008 non anotou o seu primeiro gol, ao Alicante CF, nun partido correspondente á Copa do Rei. Na liga, anotou o seu primeiro gol o 10 de febreiro ante o Real Valladolid, partido que terminou 7 a 0. Esa primeira tempada disputou 21 encontros, marcou en catro ocasiones e obtivo o título de Liga.
No inicio da tempada 2008-09 conquistou a Supercopa tras bater no Bernabéu ao Valencia CF (4-2, global 6-5). Tras a marcha do brasileiro Robinho ao Manchester City adquiriu máis protagonismo no once de Bernd Schuster. En decembro de 2008 Schuster foi substituído no banco polo español Juande Ramos, finalizando a tempada con sete goles en 29 partidos, e sendo un dos mellores do equipo. Con todo, neses dous anos tivo unha media de aproximadamente unha lesión cada cinco xornadas, faltando a preto do 40% dos partidos. Durante o verán de 2009, especulouse coa súa saída, especialmente tras o desembolso realizado por Florentino Pérez con Kaká e Cristiano Ronaldo. O extremo neerlandés expresou durante a pretemporada o seu desexo de permanecer no equipo, especialmente tras a boa pretempada que estaba a realizar. Porén, e a pesar de que restaban só catro días para o peche do mercado de fichaxes, o Real Madrid decidiu traspasalo ao Bayern de Múnic o 27 de agosto de 2009. O club bávaro confirmou o traspaso nun comunicado oficial, sinalando que asinou un contrato por catro anos e levaría a camiseta co número 10, deixada polo seu compatriota Roy Makaay. O custo da operación non foi precisado, pero estimouse en 25 millóns de euros. Tras o seu traspaso, Jorge Valdano explicou que foi Robben o que pediu irse do club para poder acumular máis minutos de xogo, pois o Mundial estaba a tan só un ano e nos partidos só estivera adestrando para xogar uns minutos no segundo tempo.
Festival Millo Verde
O festival celebrouse por vez primeira en 2007, e vense celebrando todos os anos desde entón. O festival é de carácter gratuíto.
James M. Buchanan
Traxectoria
Ó graduarse iniciouse na carreira académica como profesor asociado na Universidade de Tennessee, converténdose en profesor de Economía en 1950, dende onde se trasladou á Florida State University ata 1956. Durante este período, residiu en Italia por un ano, estudando as súas tradicións en finanzas públicas e a teoría política, experiencia que influíu moito nos seus posteriores estudos. Cando volveu a Estados Unidos, fundou o Centro Thomas Jefferson for the Protection of Free Expression dende a Universidade de Virxinia, onde iniciou e impulsou, con Gordon Tullock, a corrente económica da elección pública, ocupándose de estudar a economía política constitucional, coa intención de non limitar a análise ó funcionamento dos procesos de toma de decisións públicas no marco dunhas regras establecidas, así como de analizala forma en que esas regras son adoptadas e a posibilidade de medición da súa eficacia.
Estas teorías comezaron a chamar moito a atención e, nunha conferencia en 1967 titulada Study of Non-Market Decision Making (Estudo sobre a toma de decisións fora do mercado), formou con Gordon Tullock a Public Choice Society. Despois dun ano na universidade de California (UCLA) en 1968, trasladou o seu Center for the Study of Public Choice (CSPC) á George Mason University, en Washington, D.C..
Parque Nacional dos Lençóis Maranhenses
Parque Nacional dos Lençóis Maranhenses é un sitio de conservación da natureza brasileira. Área protexida integral situada na rexión nordeste do estado de Maranhão, o territorio do parque, cunha superficie de 156.584 ha, está distribuído polos concellos de Barreirinhas, Primeira Cruz e Santo Amaro do Maranhão. O parque foi creado co obxectivo principal da "protección da flora, a fauna e a beleza natural, están no sitio."
George MacDonald (escritor)
No púlpito
Antes de ordenarse como reverendo sofre o primeiro dos seus ataques de tuberculose, que adía a súa incorporación como reverendo ata 1850. Nese mesmo ano casará tamén con Louise, e vivirá con ela nesa viliña ata 1853. Durante este período terá ademais a súa primeira filla, Lilia. No verán de 1852 sufrirá un gran revés profesional: os fregueses de Arundel, descontentos coa súa prédica heterodoxa, recortáronlle o salario e, uns meses despois, destituírono. Ao tempo que marchaba a Manchester á procura de traballo nacíalle a segunda cativa, Mary Josephine. Durante un tempo viviron da xenerosidade dos seus amigos nesa cidade, e en 1854 creou a súa propia parroquia, financiada sobre todo coa axuda de amigos e coñecidos. Esa foi a súa fonte principal de financiamento, xunto con clases en colexios de nenas, e nese mesmo ano naceu a terceira filla, Grace. Pero en 1855 publícalle unha editorial de Londres o seu primeiro libro, un longo poema titulado Within and Without. Tamén o punto de inicio dun costume que o caracterizará xa para sempre: deixara unha longa barba, o que lle causará problemas familiares, persoais e relixiosos.
O Pulvureiro, Santalla, Ribeira de Piquín
O Pulvureiro é un lugar da parroquia de Santalla no concello lugués da Ribeira de Piquín na comarca de Meira.
George MacDonald (escritor)
Comezos literarios
En 1864 nace o noveno fillo, Maurice, e ao ano seguinte, en 1865, e despois dunhas vacacións en que MacDonald viaxou en tren por Alemaña e Suíza, o décimo, Bernard Powell. En 1867 nacerá o undécimo e último fillo, George McKay e múdanse ao barrio de Hammersmith. O final da década dos sesenta resulta moi atarefada para MacDonald, que dá múltiples conferencias e sermóns por Inglaterra e Escocia, e que ao mesmo tempo mantén o ensino de clases particulares. Como consecuencia diso a súa saúde deteriórase, e sofre un problema de xeonllo que lle impide conferenciar en Noruega a pesar de viaxar a ese país. En outubro de 1869 ofrécenlle a dirección da revista infantil Good Words for the Young, de carácter mensual e onde xa colaboraba Arthur Hughes como ilustrador. Nela publica de forma seriada ás súas novelas fantásticas, un xénero ao que non volvera dende o fracaso editorial de Phantastes: At the Back of the North, Ranald Bannerman's Boyhood e finalmente The Princess and the Goblin. Porén, en 1872, a caída das vendas leva á destitución de MacDonald, que regresa á escritura e ás conferencias. A partir de 1871 volven a Hastings, á costa, durante o inverno, ata o punto de que a casa de Londres queda só para o verán.
Apoxeo da carreira
Á volta a Inglaterra continuou levando material aos xornais: neles foron aparecendo, de maneira seriada, as novelas Malcolm, St. George and St. Michael ou The Wise Woman, con grande éxito. MacDonald vive da literatura, e ademais en 1877 recibirá unha pensión de 100 libras anuais do estado só por escritor (aínda que a decisión é do goberno, ao parecer a raíña Vitoria era grande afeccionada ás súas obras . Pero a súa filla Mary enferma en 1875 e despois de mudárense a distintas localizacións da costa sur inglesa, deciden marchar en 1877 á costa mediterránea, onde moitos británicos repousaban a súa tuberculose: primeiro a Menton (Francia) e máis a tarde a Xénova. En 1878 falece Mary, e uns meses máis tarde un dos seus fillos máis novos, Maurice, neste caso de pneumonía.
Nos últimos anos unha nova vía de financiamento para a familia naceu ao transformaren a familia enteira nunha compañía teatral. Con ela dan representacións, ao principio de carácter local, pero logo en xiras de verán por toda Inglaterra, con varias obras en cartel. Con todo, aínda que algúns anos representaron Shakespeare, a súa obra estrela era Pligrim's Progress, unha peza alegórica de carácter relixioso escrita por John Bunyan en 1678. Así, mentres os veráns actuaban en Inglaterra os outonos e os invernos descansaban na costa mediterránea, primeiro en Xénova e a partir de 1879 en Bordighera, non moi lonxe de alí, onde inician a construción da súa propia casa.
Antropoceno
En 2008 presentouse unha proposta na Comisión de Estratigrafía da Sociedade Xeolóxica de Londres para facer do Antropoceno unha unidade formal na división das épocas xeolóxicas. Por ampla maioría, a Comisión decidiu que a proposta merecía ser examinada. Estanse a dar pasos por grupos científicos que traballan de xeito independente en varias sociedades xeolóxicas para determinar se o Antropoceno debería ser aceptado formalmente na escala de tempo xeolóxica.
O termo "Antropoceno", xa utilizado por científicos soviéticos na década de 1960 para referirse ao Cuaternario, o período xeolóxico máis recente, foi acuñado cun sentido distinto na década de 1980 polo ecólogo Eugene F. Stoermer. Foi popularizado posteriormente polo químico atmosférico Paul J. Crutzen. Este consideraba que a influencia do comportamento humano sobre a atmosfera da Terra nos séculos recentes é tan significativa que permite constituír unha nova época xeolóxica. Un artigo de xaneiro de 2016 da revista Science, no que se investigaba as sinaturas climáticas, biolóxicas e xeoquímicas da actividade humana nos sedimentos e núcleos de mostras de xeo, suxerían que o intervalo desde mediados do século XX debería ser recoñecido como unha época xeolóxica distinta do holoceno.
Biodiversidade
O impacto humano sobre a biodiversidade é un dos atributos principais do Antropoceno. A actuación da humanidade deu inicio ao que ás veces se chama a sexta grande extinción da Terra. A maioría dos expertos concordan en que as actividades humanas aceleraron a taxa de extinción de especies. A taxa exacta é discutida, quizais é de 100 a 1000 veces maior á taxa de fondo de extinción normal. En 2010 un estudo publicado en Nature atopou que o "fitoplancto mariño – a gran variedade de especies de algas que supoñen aproximadamente a metade do total da biomasa fotosintética da Terra – diminuíu substancialmente nos océanos do mundo durante o pasado século. Só desde 1950, a biomasa de algas decreceu un 40%, probablmente en resposta ao quecemento do océano, e este declive aumentou o seu ritmo nos anos recentes. Algúns autores postularon que sen o impacto do home a biodiversidade do planeta continuaría crecendo a un ritmo exponencial, o que implica que as actividades humanas aceleran ou exacerban o quecemento global. Os incrementos nas taxas globais de extinción empezaron a elevarse desde polo menos o ano 1500, e parece que se aceleraron desde o século XIX en adiante.
Bioxeografía
Os cambios permanentes na distribución dos organismos debido á influencia humana serán identificables no rexistro fósil xeolóxico. Está documentado que moitas especies se moveron a rexións que antes eran demasiado frías para elas, a miúdo a velocidades maiores do agardado inicialmente. Isto ocorreu en parte como resultado da evolución do clima, mais tamén en resposta á agricultura e pesca, e á introdución accidental de especies non nativas en novas áreas debido ás viaxes e transporte global.
Clima
Un síntoma xeolóxico que é resultado das actividades humanas é o incremento do contido de dióxido de carbono atmosférico (CO2). Durante os ciclos glaciais–interglaciais dos pasados millóns de anos, os procesos naturais fixeron variar o nivel de CO2 en aproximadamente 100 ppm (desde 180 ppm a 280 ppm). En 2013, as emisións netas antropoxénicas de CO2 incrementaron a concentración atmosférica deste gas nunha cantidade comparable, desde 280 ppm ("equilibrio" do holoceno ou pre-industrial) ata aproximadamente 397 ppm. Este sinal no sistema climático da Terra é especialmente significativo porque está ocorrendo máis rápido, e nunha extensión enormemente máis grande, que os cambios similares acontecidos anteriormente. A maioría deste incremento débese á combustión de combustibles fósiles como o carbón, petróleo, e gas natural, aínda que fraccións menores son o resultado da produción de cemento e cambios no uso da terra (por exemplo, deforestación).
Modelo do "Antropoceno temperán"
Este período (iniciado hai 10.000 anos) é o que os xeólogos denominan normalmente holoceno. Durante a maior parte do holoceno as poboacións humanas eran relativamente pouco numerosas e as súas actividades eran considerablemente tenues comparadas coas dos últimos séculos. Non obstante, moitos dos procesos que actualmente alteran o medio ambiente da Terra estaban xa ocorrendo durante este período. En canto á mellor data para marcar o comezo do Antropoceno fixéronse varias propostas. Algúns autores consideran que o Antropoceno e o holoceno son un mesmo espazo de tempo xeolóxico, e outros pensan que o comezo do Antropoceno é un pouco máis recente. De feito, William Ruddiman na súa argumentación da hipótese do Antropoceno considera que o Antropoceno está definido por un impacto significativo sobre as emisións de gases de efecto invernadoiro, e que non empezou na era industrial senón hai 8,000 anos, cando os primeiros agricultores roturaron os bosques para plantaren as súas colleitas. O traballo de Ruddiman foi, á súa vez, discutido baseándose nunha comparación cunha interglaciación máis temperá (o "Estadio 11", aproximadamente hai 400.000 anos), que suxire que deben pasar outros 16.000 anos antes de que a actual interglaciación do holoceno chegue ao seu fin, e que por esa razón a hipótese antropoxénica temperá non é válida. Ruddiman argüíu para rebater esa postura que, iso é o resultado de facer un aliñamento non válido da insolación máxima recente cunha insolación mínima do pasado, entre outras irregularidades, o cal invalidaría estas críticas. Ademais, o argumento de que cómpre que haxa "algo" que explique as diferenzas en canto ao interglacial no holoceno é posto en dúbida por investigacións máis recentes que mostran que todos os interglaciais presentan diferenzas.
Marcador do Antropoceno
Unha candidata útil para este propósito é a edafosfera ou pedosfera (os solos), que pode reter información da súa historia climática e xeoquimica indicando características que duran séculos ou milenios. A actividade humana está agora firmemente establecida como o sesto factor da formación dos solos. Afecta á pedoxénese de forma directa por medio, por exemplo, da nivelación de terras, construción de trincheiras ou terrapléns en obras para varios propósitos, enriquecemento de materia orgánica debido á adición de esterco ou lixo, empobrecemento en materia orgánica debido a un cultivo continuado, compactación por exceso de pastoreo ou, afecta de forma indirecta por medio da acumulación de materiais erosionados ou de contaminantes. Os solos antropoxénicos son os que están marcadamente afectados polas actividades humanas, como o arado repetido, a adición de fertilizantes, a contaminación, selaxe ou enriquecemento con artefactos (na Base de Referencia Mundial para Recursos do Solo este tipo de solos clasifícase como antrosol e tecnosol). Son depósitos persistentes de artefactos e propiedades que testemuñan a dominancia do impacto humano, e, por tanto, parecen ser marcadores fiables para o Antropoceno. Algúns solos antropoxénicos deberían ser vistos como marcas características polos xeólogos, xa que son localizacións cunha sucesión de estratos con claras evidencias dun evento a escala mundial, incluíndo a aparición de fósiles distintivos. A perforación para a procura de xacementos de combustibles fósiles creou tamén buratos e tubos na codia terrestre que se cre serán detectables dentro de millóns de anos.
Festa do cabazo de Cabral
Historia
A festa naceu co afán de evitar a perda das tradicións, polo que se quixo recuperar e ensalzar o cabazo como produto alimenticio, recollendo todas aquelas tradicións culinarias do mesmo e dando a coñecer numerosas utilizacións do seu produto estrela: o cabazo.
No día da festa ofrécense actuacións de grupos diversos e pódense ver diversas exposicións. A festa prolóngase ata ó serán.
Al-Andalus
Inicialmente integrado na provincia norteafricana do imperio omeia, o Al-Andalus sería un emirato (756–929) e posteriormente un califato independente do poder abbásida (929–1031). Coa disolución do califato en 1031, o territorio pulverizouse en varios reinos de Taifas.
Georges Buchard
Georges Buchard, tamén coñecido como Géo Buchard, nado en Harfleur o 21 de setembro de 1893 e finado o 22 de xaneiro de 1987, foi un tirador de esgrima francés, gañador de seis medallas olímpicas. Irmán do tamén medallista olímpico Gustave Buchard.
Tri Nations 2010
A edición 2010 do torneo das Tres Nacións de rugby foi o 15ª torneo no que se enfrontaron as seleccións de Nova Zelandia, Suráfrica e Australia.
Imia/Kardak
A disputa de Imia/Kardak é parte das grandes disputas do Exeo, que comprende tamén as disputas sobre a plataforma continental, as augas territoriais, o espazo aéreo, e a desmilitarización das illas do mar Exeo. Por mor da crise Imia/Kardak, a controversia foi ampliada, xa que Turquía comezou a reivindicar un maior número de illotes do Mar Exeo. Estas illas, algunhas delas habitadas, son consideradas como indiscutiblemente gregas por parte de Grecia, pero como zonas grises de soberanía indeterminada por Turquía.
Emelíctidos
miniatura|300px|Erythrocles schlegelii Os Emelíctidos (Emmelichthyidae) son unha familia de peixes mariños incluída na orde dos Perciformes. Viven principalmente en augas cálidas a tropicais, no océano Índico, sur do Pacífico, este do Atlántico e no mar Caribe.
Excreción
- A urea: prodúcese no fígado por transformación rápida do amoníaco, resultando ser moito menos tóxico e máis soluble, aínda que se difunde con máis lentitude. Por esas razóns, pode acumularse nos tecidos sen causar danos e excretarse máis concentrada. É o principal refugallo nitroxenado dos peixes cartilaxinosos, anfibios e mamíferos.
Historia da escritura
Invención da escritura
A escritura chinesa, que data aproximadamente do século XII a. C. (finais da dinastía shang), era graficamente independente das escrituras do Oriente Medio, aínda que, como no caso do exipcio, poida que o difusionismo transcultural teña algún papel relevante.
Manuel Santos Estévez
Traxectoria
As súas investigacións e publicación versan, fundamentalmente, en torno á arte rupestre, escultura da Idade do Ferro e sobre santuarios protohistóricos.
Terceira República Francesa
Instauración
No 16 de maio de 1877, a opinión popular deixara xa de apoiar a monarquía e agora apoiaba á república. O Presidente, Patrice MacMahom, duque de Magenta, tentou desesperadamente salvar a monarquía cesando do seu cargo ao republicano Jules Simon, ata entón Presidente do Consello, e colocando no seu lugar ao duque de Broglie. Logo disolveu o parlamento e convocou eleccións en outubro de 1877. A operación non tivo éxito e MacMahon foi acusado de intentar un golpe de Estado, sendo obrigado a renunciar o 28 de xaneiro de 1879. Os gobernos que o sucederon foron extremadamente débiles. Os republicanos triunfantes, venderon a maioría das xoias da coroa francesas, co obxectivo de rematar co movemento monárquico, que non se volveu a recuperar.
Sahagún, León
Historia
O correr dos séculos trouxo a progresiva decadencia da vila e da súa Abadía, proceso acentuado coa desamortización de Mendizábal, que acabou case definitivamente coa intensa vida relixiosa da vila desde tempos de Afonso VI.
Marco van Basten
Xogador
Van Basten xogou brevemente para o Elinkwijk antes de fichar polo Ajax. Debuta co primeiro equipo en abril de 1982, entrando ao campo en substitución de Johan Cruyff e anotando o seu primeiro gol para o club.
La Aurora del Miño
Historia e características
Subtitulado Periódico de intereses morales y materiales, o primeiro número apareceu o 15 de maio de 1857. Fundado por Manuel Soto Freire, o seu director foi Teolindo María Romero ata o 2 de xuño e a partir desa data Dimas Corral Rebellón que dimitiu a finais de xullo, e tiña como redactores a Antonio Castro Martínez e aos directores. Colaboraron nel José María Castro Bolaño, José López de la Vega, Luciano Sánchez Gil, José Rodríguez e Román García Blanes. Incluía poemas, artigos científicos, correspondencia, crónicas, un boletín relixioso e variedades. Desapareceu o 24 de novembro de 1857 co número 32.
Banyuls-sur-Mer
A historia de Banyuls-sur-Mer non se pode escribir sen mencionar a Cerbère, as dúas comunas, hoxe separadas, tiveron un pasado único, cuxa división levouse a cabo coa firma do Tratado dos Pireneos o 7 de novembro de 1659.
Pseudomonas putida
Pseudomonas putida é unha especie de bacteria gramnegativa con forma de bacilo, saprotrófica que vive no solo. Baseándose en análises de ARNr 16S, confirmouse que P. putida é taxonomicamente unha especie de Pseudomonas (sensu stricto) e foi situada, xunto con outras especies, no grupo P. putida dese xénero, que leva o seu mesmo nome.
Unha variedade de P. putida, chamada Pseudomonas degradadora de hidrocarburos multiplásmidos, é o primeiro organismo que foi patentado no mundo. Como é un organismo vivo, a patente foi discutida e levada ante a Corte Suprema dos Estados Unidos no seu histórico caso Diamond contra Chakrabarty, que gañou o inventor, Ananda Mohan Chakrabarty. O organismo mostra un metabolismo moi diverso, incluíndo a capacidade de degradar solventes orgánicos como o tolueno. Esta capacidade aproveitouse para usala en biorremediación ou degradación de contaminantes ambientais. O uso de P. putida é preferible ao dalgunhas outras especies de Pseudomonas que poden facer esa degradación, xa que é unha bacteria inofensiva, a diferenza de P. aeruginosa, por exemplo, que e un patóxeno humano oportunista.
Filipe III
O título de Filipe III pode referirse a:
Nikola Milutinov
Traxectoria
O 25 de xuño de 2015, Milutinov foi elixido na 26ª posición do Draft da NBA de 2015 polos San Antonio Spurs.
Arnulfo I de Flandres
Arnulfo I de Flandres, tamén chamado Arnulfo o Grande, Arnulfo o Rico ou aínda Arnulfo o Vello, nado c. 873 e finado o 27 de marzo de 965, foi conde de Flandres desde 918 ata 958, e de novo despois da morte do seu fillo Balduíno III de Flandres do 961 ao 965.
Traxectoria
Tratando de ampliar o seu dominio, tomou entre outros o castelo de Mortagne (no Pais de Tournai) en 931. En 933, á morte do seu irmán Adalulfo, fíxose cargo da rica abadía de Saint-Bertin, que atribuirá en 943 a Xerardo, xa abade de San Pedro de Gante, reservándose, con todo, Calais para el mesmo.
Familia
Fillo de Balduíno o Calvo e Elftruda, Ælfthryth ou Elfrida de Wessex.
Julia Alcántara Rocafort
Vida persoal
Casou en 1931 co tenente de navío Manuel del Hierro Fernández, co que tivo dous fillos, Julia e José Luis del Hierro Alcántara. Enviuvou en xullo de 1936. En abril de 1946 volveu casar co capitán de corveta Alberto Cervera Balseyro en Madrid.
Al-Muhtadee Billah
Al-Muhtadee Billah, nado o 17 de febreiro de 1974 é o primeiro fillo home e herdeiro do sultán de Brunei. É fillo do Sultán Muda Hassanal Bolkiah e Pengiran Anak Saleha (sultana Saleha), ámbolos dous curmáns irmáns entre si. Billah estudou na escola para príncipes e princesas de palacio. Continuou os seus estudos en Cambridge e na Universidade de Brunei Darussalam. En 1995, matriculouse no Centro de Estudos Islámicos da Universidade de Oxford, en Inglaterra. En 1996, ingresou no Programa de Relacións Exteriores do Magdalene College, onde se graduou en 1997.
Partenón
O Partenón (en grego: Παρθενων) é a construción máis famosa da Grecia antiga que permaneceu até hoxe en día. A súa edificación foi unha homenaxe á deusa Atenea, patroa da cidade de Atenas.
Joel Grey
Traxectoria
Grey naceu en Cleveland, fillo de Goldie "Grace" Epstein e Mickey Katz, actor, cómico e músico xudeu. Comezou a súa carreira no teatro infantil a principios da década de 1940.
Interpretou tamén o mestre de sinanju Chiu en Remo Williams: The Adventure Begins (1985) e un demo no último episodio da serie Dallas (1991). En 1995 tivo unha actuación especial en Star Trek: Voyager e en 2000 interpretou a Oldrich Novy no filme Dancer in the Dark. Tamén tivo unha personaxe recorrente na serie Buffy the Vampire Slayer como o demo reptiliano Doc en 2001.
Partenón
Decoración
A decoración escultórica do Partenón é unha combinación única das métopas (esculpidas en altorrelevo que se estenden polos catro lados externos do templo), os tímpanos (ocupando os espazos triangulares de cada frontón) e un friso (esculpido en baixorrelevo e que abrangue o perímetro exterior da cella). Neles represéntanse varias escenas da mitoloxía grega. Ademais, as diferentes partes do templo estaban pintadas de cores vivas. O Partenón é, sen dúbida, o máximo expoñente da orde dórica, como se pode apreciar no deseño do friso ou das súas columnas.
As métopas de cada fachada representaban distintas escenas: a xigantomaquia no lado leste, a amazonomaquia no oeste, a centauromaquia no sur, e escenas da guerra de Troia no norte. Cada tímpano do templo tiña unha escena mitolóxica: ao leste, sobre a entrada principal do edificio, o nacemento de Atenea, e ao oeste, a loita entre Atenea e Poseidón polo padroado da cidade de Atenas. No interior, o friso mostraba a representación da procesión das Panateneas, o festival relixioso máis importante de Atenas. A escena desenvolvíase ao longo dos catro lados do edificio e inclúe figuras de deuses, bestas e uns trescentos sesenta seres humanos.
Alfred von Sallet
Alfred Friedrich Constantin von Sallet, nado o 19 de xullo de 1842 en Niemcza, Reino de Prusia (actualmente en Polonia), e finado o 25 de novembro de 1897 en Berlín, foi un numismático alemán.
Escolma de monografías
Esta é unha relación das monografías máis salientables publicadas ao longo da carreira acad´ñemica de Alfred von Sallet.
Andrea Motis
Biografía
Formouse musicalmente, a partir dos sete anos, na Escola Municipal de Música de Sant Andreu, un barrio de Barcelona, como trompetista primeiro e saxofonista despois. En 2007, con 12 anos, comezou a colaborar co grupo de jazz Sant Andreu Jazz Band, dirixido polo profesor de música e músico Joan Chamorro. Ten participado en numerosos concertos do circuíto catalán de jazz. Debido á súa precocidade numerosos medios de comunicación téñena entrevistado ou teñen escrito recensións da súa actividade musical. A súa voz compárase coa de Norah Jones.
Gregorio Fernández
Traxectoria
Con certeza, desde 1605 está documentada a súa presenza en Valladolid. Debeu influír para ese traslado o feito de que a cidade foi capital de España entre 1601 e 1606, pero tamén se suxire que Gregorio puido ser estimulado por outro escultor, Juan de Muniategui, que a fins do século XVI estaba a traballar en Monforte de Lemos, cidade distante apenas 30 km de Sarria, e que foi home co cal mantería grande amizade e colaboración artística. Como fose, a partir desa data, Gregorio Fernández non abandonou xa a cidade castelá, nin sequera cando a corte real volveu para Madrid e a pesar do grande aprecio que lle tiña o rei Filipe III.
Desde 1628, Fernández comezaría a sufrir achaques, que dificultaron con frecuencia o seu traballo que, ás veces, tiña que deixar en mans de colaboradores, aínda que seguiu activo unha ducia de anos máis. Faleceu o martes 22 de xaneiro de 1636 e foi sepultado no Convento do Carme Calzado, fronte ao que vivía e para o que traballara, no lugar que hoxe ocupa o antigo Hospital Militar. Segundo Floranes (citado por F.J. Juárez, 2008), ao abri-la tumba, en 1721, para sepultar aos novos propietarios, o corpo do estultor estaba enteiro. A sepultura é localizada por Manuel Canesi na entrada do templo e indica a seguinte inscrición, citada por Juárez:
Crocodilinos
Os crocodilinos (Crocodylinae) son unha subfamilia de réptiles acuáticos crocodilianos na que están incluídos as especies de crocodilos actuais e algunhas fósiles, os cales viven en zonas tropicais de África, Asia, Australia e América. É unha das dúas subfamilias nas que se pode dividir a familia Crocodylidae; a outra subfamilia é †Mekosuchinae, que só ten representantes fósiles (ás veces distínguese unha terceira subfamilia, Tomistominae, onde está incluído o falso gavial, pero actualmente as análises xenéticas aconsellan incluílo na familia Gavialidae). Os "verdadeiros" crocodilos son os que pertencen a esta subfamilia, pero, de todos modos, o termo crocodilo pode usarse en senso amplo e máis impreciso para designar a todos os crocodilianos. A familia inclúe o gran xénero Crocodylus e os xéneros máis pequenos en número de especies Osteolaemus e Mecistops (este último separado recentemente de Crocodylus), xunto con algúns xéneros fósiles.
Sistemas de puntuación da Fórmula 1
Características
Nalgunhas tempadas, só un certo número dos mellores resultados dun piloto contaban para o Campionato do Mundo. O caso máis notable sucedeu en, cando os pilotos Alain Prost e Ayrton Senna do equipo McLaren eran os dominadores. Das 16 carreiras soamente contaban os once mellores resultados, Prost terminou 14 carreiras no primeiro ou segundo posto, retirandose dos outros dous, mentres que Senna gañou 8 carreiras por 7 de Prost, é dicir, que só necesitaba tres segundos postos máis para asegurar o campionato, independentemente dos outros resultados de Prost. Isto deu lugar á anomalía de que Prost tivo un número maior de puntos, pero, non foi campión.
Teixugo
O teixugo euroasiático, porco teixo, teixo, melandro ou tourón (Meles meles) é un mamífero que habita en gran parte do continente asiático e na maior parte do continente europeo, tirante o norte de Escandinavia e mais as illas de Islandia, Córsega, Sardeña, Sicilia e Chipre. Destacan as súas grandes poboacións no Reino Unido e Irlanda.
O porco teixo pertence á familia dos mustélidos, xunto cos armiños, as londras, os visóns ou as martas, sendo o único da súa familia clasificado no xénero Meles. As súas principais subespecies son o Meles meles meles (na Europa occidental), o Meles meles marianensis (na Península Ibérica), o Meles meles leptorynchus (en Rusia), o Meles meles leucurus (na China e no Tíbet) e o Meles meles anaguma (no Xapón).
Descrición
O teixugo mide entre 60 e 90 centímetros e ten un peso entre 7 e 13 quilogramos.
Lectio difficilior potior
Tal principio forma parte dun corpo de criterios establecidos no século XVIII, no contexto da batalla cultural iluminista, orientada a fornecer unha base neutra para o descuberta do Urtext, superando o peso da autoridade e das tradicións. O principio foi elaborado por primeira vez por Johann Albrecht Bengel, no seu Prodromus Novi Testamenti Graeci Rectè Cautèque Adornandi (1725) e empregado concretamente no seu Novum Testamentum Graecum (1734). Foi despois divulgado por Johann Jakob Wettstein, a quen se lle atribúe a miúdo.
Kinji Fukasaku
Ao longo da súa traxectoria recibiu 24 premios, incluídos os Kinema Junpō en varias ocasións, e os da Academia de Cinema xaponesa que lle outorgou un premio honorífico pola súa carreira. En 1997 obtivo a Shiju hosho, medalla de honra de cinta púrpura do Xapón, polas súas contribucións cinematográficas.
Paraíso
Paraíso pode referirse a:
Alicia Arévalo González
Traxectoria
É colaboradora científica do Departamento de Numismática e Medallística do Museo Arqueolóxico Nacional, en Madrid, institución na que se responsabilizou dun proxecto dentro do Sylloge Nummorum Graecorum, sobre as lendas paleohispánicas nas moedas das cidades da área meridional. Ademais colaborou coa publicación bibliográfica Année Philologique e coa Sociedade Española de Estudos Clásicos na súa publicación periódica Bibliografía de los Estudios Clásicos en España.
Na súa traxectoria como investigadora na UAM seguiu fundamentalmente dúas liñas durante a década de 1990: por unha banda a integración dos obradoiros monetarios hispánicos na súa contorna socioeconómica e, por outra, o estudo da importancia do cabalo na cultura ibérica a través da súa análise nas representacións na moeda. Nas primeiras décadas do século XXI orientou as súas investigacións cara á arqueoloxía funeraria e a numismática antiga.
Eduardo Moreno López
Eduardo Moreno López, nado en Madrid o 17 de abril de 1870 e finado en Ourense o 21 de novembro de 1911, foi un xeógrafo e profesor español.
Timo Glock
Jordan (2004)
Glock asinou como piloto de probas da Fórmula 1 de 2004 e fixo a súa debut na Fórmula Un no Gran Premio do Canadá no que substituíu a Giorgio Pantano, quen tivo unha disputa contractual con Jordan. Terminou 11º, pero finalmente foi 7º logo da descualificación dos Williams e os Toyota e anotou dous puntos no seu debut.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Adiponectina
Funcións
A adiponectina é unha hormona proteica que modula varios procesos metabólicos, como a regulación da glicosa e o catabolismo dos ácidos graxos. A adiponectina é segregada exclusivamente polo tecido adiposo (e tamén pola placenta durante o embarazo ) á circulación sanguínea e é moi abundante no plasma sanguíneo comparada con outras hormonas. Os niveis desta hormona están correlacionados inversamente coa porcentaxe de graxa corporal nos adultos, pero esta asociación nos recentemente nados e nenos pequenos é menos clara. Os ratos transxénicos que presentan un incremento da adiponectina teñen alterada a diferenciación celular dos adipocitos e incrementan o gasto de enerxía asociado con proteínas que afectan á fosforilación oxidativa. A hormona xoga un papel na supresión dos trastornos metabólicos resultantes da diabetes tipo 2, obesidade, aterosclerose, enfermidade do fígado graxo non alcohólico e un factor de risco independente para a síndrome metabólica. A adiponectina en combinación coa leptina reverte completamente a resistencia á insulina nos ratos.
Avenida da Mariña
A avenida dá nome á dársena da Mariña e á travesía da Mariña, que une a avenida coa rúa Real.
Arquitectura
miniatura|Casas de Paredes Na área da avenida da Mariña sitúanse as casas con galerías máis coñecidas da Coruña. O conxunto, que deu á cidade o seu sobrenome de “Cidade de Cristal” construíuse en dúas fases, entre 1870 e 1876 e entre 1879 e 1884, e as súas fachadas principais están na rúa Rego de Auga e na praza de María Pita. O deseño dos soportais débese ao arquitecto municipal Juan de Ciórraga.
Aeroporto Internacional de Düsseldorf
Historia
Comenzou a operar en 1927.
Inositol pentaquisfosfato
O IP5 xoga tamén un papel na sinalización celular nas respostas de defensa das plantas. Potencia a interacción da hormona vexetal JA-Ile do grupo dos xasmonatos co seu receptor.
Tri Nations 2008
A edición 2008 do torneo das Tres Nacións de rugby foi o 13ª torneo no que se enfrontaron as seleccións de Nova Zelandia, Suráfrica e Australia.
Formato
Nesta edición xogáronse 6 partidos. Cada equipo xogou 2 partidos na casa e outros 2 fóra, un con cada equipo restante. O choque que inaugurou este torneo foi o Nova Zelandia - Suráfrica, xogado o 5 de xullo no Westpac Stadium de Wellington. O encontro final foi o Australia - Nova Zelandia en Wellington disputado o 13 de setembro en Brisbane, no Suncorp Stadium.
Roberto Baggio
En 1994 foi un dos mellores do torneo levando á escuadra italiana á final na que perdeu co Brasil a penaltis.
Mundial de Fútbol USA 1994
Baggio rematou coma segundo na táboa de máximos anotadores do torneo.
Despois do retiro
O seu derradeiro encontro coa selección italiana o 28 de abril do 2004 contra España.
Baggio escribiu unha autobiografía Una Porta nel Cielo (Unha portería no ceo).
Radiatus
Está presente nos xéneros cirrus, altocumulus, altostratus, stratocumulus e cumulus.
Teatro alla Scala
Historia
Como a meirande parte dos teatros da época, La Scala foi tamén casino, cos xogadores sentados no vestíbulo. As condicións no auditorio podían ser frustrantes para os amantes da ópera, como explica Mary Shelley en setembro de 1840: "Na Ópera estaban representando o Templario. Desafortunadamente, como é ben coñecido, o Teatro alla Scala serve, non só como salón universal para toda a sociedade de Milán, senón para todo tipo de transaccións comerciais, dende trata de cabalos a stock-jobbing, ten lugar no foso; de xeito que breves e distantes entre si os fragmentos de melodía se poden pescar."
Restauración
O teatro permaneceu pechado entre o 19 de xaneiro de 2002 e novembro de 2004 para a súa restauración. Nesta ocasión o proxecto foi deseñado polo arquitecto Mario Botta. Durante este período a compañía trasladouse ao Teatro degli Arcimboldi.
Arsenii Tarkovskii
Biografía
Tarkovskii naceu en Elisavetgrad nunha familia de narodniks no 24 de xuño de 1907. Foi seu pai Aleksander quen inculcou o amor de Arsenii pola poesía, cando con só sete anos o levaba ás tertulias dos simbolistas Sologub, Balmont e Severianin. No 1924 trasladáronse a Moscova, e desde o 1924 ao 1925, escribiu para un diario de traballadores do ferrocarril chamado "Gudok."
Poesía
Os poemas mais famosos son quizais:
Tamén son moi coñecidos:
Cathy O'Neil
Catherine ("Cathy") Helen O'Neil é unha matemática estadounidense, autora do blog mathbabe.org e varios libros sobre ciencia de datos, entre os que se inclúe Weapons of Math Destruction. Foi Directora do Programa Lede en Prácticas de Datos na Escola de Xornalismo da Universidade Columbia, Tow Center e traballou como Consultora de Ciencia de datos en Johnson Research Labs.
Academia
Academia pódese referir a:
EU
Ademais, eu pode referirse a:
Ex libris
Base de datos de ex libris da Real Biblioteca de Madrid
Esta base de datos contribúe ao estudo e difusión das coleccións librarías que forman parte da Real Biblioteca, identificando, describindo e clasificando as diferentes marcas de posesión: o ex libris, superlibros e outras marcas persoais.
Corr na Móna
Situada ao Norte do Lago Corrib, a vila é famosa pola pesca de salmóns e troitas. Atópase no centro do Joyce Country Mountain e Lake Districts, Corr na Móna é recoñecida como unha das áreas máis escénicas de Irlanda.
Imelda Marcos
Carreira política
Tamén foi decisivo o seu labor ao conseguir que o certame de Miss Universo se celebrase en Manila, en 1974, na primeira ocasión en que se celebraba nun país do Terceiro Mundo. Tamén se contan entre os seus éxitos a organización de festivais multitudinarios, da Revolución Verde, un plan do goberno filipino para que todos os cidadáns plantases froitas e verduras nos seus xardíns, ou dunha grande iniciativa de control de natalidade malia a oposición da Igrexa católica, moi poderosa no seu país. Baixo a súa tutela tamén se construíron diversos centros culturais, pazos de exhibicións, centros empresariais e complexos médicos. Tamén era a encargada de xestionar a axuda institucional en casos de catástrofes naturais, o que sucedía con certa frecuencia por mor de tifóns, volcáns, tremores de terra e asolagamentos, o que lle valei o título de Nai da Nación. Mantiña centos de entrevistas nunha mesma semana e dispoña dun grande equipo de secretarias que contestaba unhas 2500 cartas diarias.
Biblical
"Biblical" é unha canción da banda escocesa de rock alternativo Biffy Clyro, publicada como segundo sinxelo do seu álbum Opposites o 29 de marzo de 2013. O tema acadou o número 70 da lista británica de sinxelos.
Ourizo da castaña
Características
Este froito, típico do outono é o centro de atención das festas do magosto, que se celebran entre os meses de outubro e novembro, xusto cando os ourizos, normalmente maduros e de cor amarela, caen dos castiñeiros formando auténticas alfombras no chan dos soutos.
Milagre de Empel
O milagre
Esa noite, desatouse un vento nada usual e intensamente frío que xeou as augas do río Mosa Os españois, marchando sobre o xeo, atacaron por sorpresa á escuadra inimiga ao amencer do día 8 de decembro e obtiveron unha vitoria tan completa que o almirante Hohenlohe-Neuenstein chegou a dicir: «Tal parece que Deus é español ao obrar, para min, tan grande milagre». dereita|miniatura|200x200px|Gravado da Batalla de Empel, por [[Frans Hogenberg.]] Aquel mesmo día, entre aclamacións e aclamacións, a Inmaculada Concepción é proclamada patroa dos Terzos de Flandres e Italia.
Porén, este padroado consolidaríase trescentos anos despois, logo de que a bula Ineffabilis Deus do 8 de decembro de 1854 proclamase como dogma de fe católica a Concepción Inmaculada da Virxe Santísima. O 12 de novembro de 1892, a solicitude da Inspector da arma de Infantaría do Exército de Terra de España, por real orde da Raíña Rexente dona María Cristina de Habsburgo, se:
Bersant Celina
Traxectoria
Celina medrou na cidade norueguesa de Drammen, onde residiu dende que tiña dous anos. Xogou nas seccións infantís do Strømsgodset IF. En 2012 ofrecéronlle unha bolsa para perfeccionarse na Manchester City Reserves and Academy en Inglaterra, e alí pasou os dous anos seguintes.
Manchester City
O 19 de xaneiro de 2015 marchou co primeiro equipo e algúns alumnos da academia do club para un campamento de adestramento en Abu Dhabi e Celina fixo a súa primeira aparición no primeiro equipo do City nun amigagle contra o Hamburger SV.
María Soliño
Causas da acusación
Á parte de ter unha gran fortuna, o mito di que toleou tras a morte do seu marido e os seus fillos na invasión de 1617. Ía cada noite á praia, escoitaba as ondas e paseaba pola area, lembrando os familiares mortos; esta foi causa abonda para sospeitar dela e iniciar o proceso.
Implicación na caza de bruxas
Sendo como era unha das mulleres máis ricas da vila, deseguida chamou a atención dos nobres. Nove mulleres en total, entre elas Soliño, foron xulgadas e condenadas por diferentes acusacións relacionadas coa bruxaría. Cos datos necesarios atopados, e os que non, inventados, foi levada aos cárceres secretos do Santo Oficio.
Proceso penal
María Soliño foi capturada e torturada ata que confesou ser bruxa dende había dúas décadas. Requisaron os seus bens e dereitos de presentación (que era o principal obxectivo do Santo Oficio) e condenárona a levar o hábito de penitente por seis meses, pero non se sabe se morreu antes ou despois do castigo, pois non hai acta de defunción. Por outra banda é presumible a súa morte pouco tempo despois da tortura xa que, con setenta anos, os danos físicos e psíquicos producidos nela non podían deixar de notarse.
Legado
A historia de María Soliño foi convertida nunha obra teatral polo dramaturgo Xosé Manuel Pazos. O músico Nacho Mañá adaptouna á ópera.
Paderne, Paderne de Allariz
San Cibrao de Paderne é unha parroquia do concello ourensán de Paderne de Allariz na comarca de Allariz - Maceda. No ano 2007 tiña 86 habitantes (42 homes e 44 mulleres) distribuídos en 2 entidades de poboación, o que supón unha diminución de 3 habitantes en relación ao ano 2000.
Intervalo de confianza
Para a construción dun determinado intervalo de confianza é necesario coñecer a distribución teórica que segue o parámetro que se quere estimar, θ. é habitual que o parámetro presente unha distribución normal. Tamén poden construírse intervalos de confianza coa desigualdade de Chebyshev.
Exemplo práctico
dependente do parámetro μ que debe ser estimado, pero cunha distribución normal estándar independente do parámetro μ. Polo tanto, é posible atopar números −z e z, independentes de μ, entre os que está Z con probabilidade 1 − α, unha medida de como de “confiados” queremos estar.
O número z provén dunha función de distribución acumulada, neste caso a función de distribución normal acumulativa é:
Ng Yi-Sheng
Obra
Ademais de colaboracións en revistas, entre as súas publicacións cóntanse:
Xogo de rol
Os xogos de rol desenvólvense ao redor dunha mesa, na cal se sentan os xogadores que encarnan aos "Px´s" (Personaxes xogadores) e o Director de Xogo. Este, como narrador, conta a historia (preparada con anterioridade), e preséntalles aos xogadores as diferentes situacións en que deberán posicionarse dalgún xeito, sempre actuando dun xeito similar ao que cren que faría a súa personaxe nesas circunstancias. En moitos casos, os xogadores falarán de xeito moi diferente ó que falan na súa vida real, ou mesmo actuando contrariamente ao que crerían correcto se fosen eles mesmos.
Xogos de rol en Galicia
Porén, o 20 de novembro de 2007 realízase a presentación oficial de As Crónicas de Gáidil en Santiago de Compostela, primeiro xogo de rol galego en lingua galega, contando con apoio subvencionado da Xunta de Galicia. A ambientación de As Crónicas de Gáidil toma como referencia as lendas e mitos célticos-castrexos para crear un mundo fantástico chamado Gáidil, pero centrado nunha rexión chamada Gael-leach, reflexo borroso e distorsionado dunha Galiza castrexa onde os deuses como Lugh, Mórrigan ou Lir se mesturan coas castes dos nerios, lemavos, libredóns ou ártabros nun contorno de fantasía na idade de bronce.
Triángulo rectángulo
O lado oposto ao ángulo recto chámase hipotenusa (lado c da imaxe). Os lados adxacentes a este chámanse catetos. O lado a pode identificarse como o lado adxacente ao ángulo B e oposto ao ángulo A, mentres que o lado b é o lado adxacente ao ángulo A e oposto ao ángulo B.
Altitudes
A altura de cada cateto coincide co outro cateto. Dado que estas se intersecan no vértice do ángulo recto, o ortocentro do triángulo rectángulo (intersección das alturas) coincide con ese punto.
Teorema de Pitágoras
O teorema de Pitágoras afirma que:
Inraio e circunraio
Polo tanto, a suma dos raios das circunferencias circunscrita e inscrita é a metade da suma dos catetos:
Medianas
As medianas ma e mb sobre os catetos satisfán